સામગ્રી: ભારતમાં રસીકરણ અભિયાનનો ત્રીજો તબક્કો પણ શરૂ થઈ ગયો છે. લોકો રસી લઈને સોશિયલ મીડિયામાં તેમની તસવીરો પણ શૅર કરી રહ્યા છે.

જોકે આ દરમિયાન એક એવી પણ ચર્ચા ચાલી રહી છે કે કઈ રસી વધુ સારી અને અસરકારક છે.

કેન્દ્રીય સ્વાસ્થ્ય મંત્રાલય અનુસાર, ભારતમાં છેલ્લા 24 કલાકમાં કોરોના વાઇરસના 1 લાખ 26 હજાર નવા કેસ નોંધાયા છે.

તાજા આંકડાઓને સામેલ કરતા ભારતમાં સક્રિય કેસની સંખ્યા વધીને 9 લાખ 10 હજાર કરતાં વધારે થઈ ગઈ છે.

તો છેલ્લા 24 કલાકમાં કોરોનાને લીધે 685 લોકોનાં મૃત્યુ થયાં છે.

કોરોના વાઇરસના ડબલ મ્યુટન્ટ સામે રસી કારગત સાબિત થશે ખરી?

આ સાથે જ ભારતમાં કોવિડથી મૃત્યુ પામનારાની સંખ્યા વધીને 1 લાખ 66 હજાર પાર થઈ ગઈ છે.

કેન્દ્રીય મંત્રાલય અનુસાર, અત્યાર સુધીમાં 9 કરોડ 1 લાખ કરતાં વધારે લોકોને કોરોના વાઇરસની રસી અપાઈ ચૂકી છે.

તો અખિલ ભારતીય આયુર્વિજ્ઞાન સંસ્થા (એઇમ્સ)ના નિદેશક ડૉક્ટર રણદીપ ગુલેરિયાએ ચેતવણી આપી છે કે જો કોવિડ સામે પૂરતી સખ્તાઈ વર્તવામાં નહીં આવે તો ભારત ફરી એક વાર વિકટ સ્થિતિમાં ફસાઈ શકે છે.

કોવિશિલ્ડ અને કૉવેક્સિન

હાલમાં દેશમાં રસીકરણનો ત્રીજો તબક્કો શરૂ કરાયો છે અને કોવિશિલ્ડ અને કૉવેક્શિનમાંથી કઈ રસી વધુ સારી છે એની પણ ચર્ચા શરૂ થઈ છે.

કોવિશિલ્ડ એ અસલમાં ઑક્સફોર્ડ-એસ્ટ્રાજેનેકાની જ આવૃત્તિ છે, જ્યારે કૉવેક્સિન એ સંપૂર્ણપણે ભારતની રસી છે અને તેને 'સ્વદેશી રસી' પણ કહેવામાં આવે છે.

કોવિશિલ્ડનું ઉત્પાદન ભારતમાં સીરમ ઇન્સ્ટિટ્યૂટ ઑફ ઇન્ડિયા દ્વારા કરવામાં આવ્યું છે.

તો કૉવેક્સિનનું ઉત્પાદન હૈદરાબાદસ્થિત ભારત બાયૉટેક કંપનીએ ઇન્ડિયન કાઉન્સિલ ઑફ મેડિકલ રિચર્સ (ICMR)એ સાથે મળીને કર્યું છે.

કોવિડ-19ની રસીઓ કેટલી સુરક્ષિત?

મોટા ભાગના તબીબી નિષ્ણાતોનો અભિપ્રાય છે કે કોરોના સામે લડવા માટે અત્યાર સુધીમાં તે રસીઓ તૈયાર થઈ તે બધાના સુરક્ષા રિપોર્ટ સારા છે. 

શક્ય છે કે રસીકરણ પછી સામાન્ય તાવ આવે અથવા માથામાં દુખાવો થાય કે રસી જ્યાં લીધી હોય તે જગ્યાએ દુખાવો થાય.

ડૉક્ટરોનું કહેવું છે કે કોઈ રસી 50 ટકા સુધી પણ અસરકારક હોય તો તેને સફળ રસીની શ્રેણીમાં મૂકવામાં આવે છે.

રસી લીધા બાદ દેશમાં ઘણા લોકોને આડઅસર થઈ હોવાના અહેવાલો પણ મળ્યા હતા.

કોવિશિલ્ડ અને કૉવેક્સિનની અસરકારકતા

ઑક્સફોર્ડ-એસ્ટ્રાજેનેકાની રસીને ભારત અગાઉ બ્રિટન, આર્જેન્ટિના અને અલ સાલ્વાડોરમાં ઇમરજન્સી ઉપયોગ માટે મંજૂરી મળી ગઈ છે.

આ રસી કૉમન કોલ્ડ...\nઅગાઉની સામગ્રીનો સારાંશ નીચે મુજબ કરી શકાય છે:
ભારતમાં છેલ્લા કેટલાક સમયથી કોરોના વાઇરસના કેસમાં સતત વધારો થઈ રહ્યો છે અને નિષ્ણાતો આ બીજી લહેરને વધુ ગંભીર માની રહ્યા છે.